open-index/open-wikipedia-markdown huggingface dataset:
Mestské právo (súhrn práv)

**Mestské právo** je súbor práv vymedzujúcich vzťah stredovekého mesta k panovníkovi, resp. vrchnosti, a vzájomné vzťahy členov tejto komunity. Konkrétne sa tieto práva najčastejšie týkali správneho zriadenia mesta, možností trestných a procesných právomocí a osobných slobôd obyvateľov. Len mesto vlastniace toto mestské právo mohlo byť považované za inštitucionálne, hoci aj iné významné lokality s centrálnymi funkciami mohli v stredoveku plniť niektoré funkcie spájané zvyčajne s mestom (napr. centrum obchodu, správne, právne alebo kultúrne funkcie a pod.).

## Pôsobnosť mestského práva
Mestské právo zvyčajne platilo v obvode mestských hradieb, ale mohlo sa vzťahovať aj na predmestie a blízke dediny bez toho, aby ich obyvatelia získali postavenie mešťanov (tzv. míľové právo). Mestskému právu podliehali všetci obyvatelia mesta ak nespadali pod inú vrchnosť cirkevnú či svetskú, a to i v prípadoch, že sídlili v samotnom meste. Osobné slobody potom získavali nielen mešťania, ale všetci, čo v meste dlhodobo pobývali.

## Literatúra
* Hoffmann, František *České město ve středověku*. Praha 1992.
* Hoffmann, František *Jihlavské právo*. Havlíčkův Brod 1959.
* Kejř, Jiří *Vznik městského zřízení v českých zemích*. Praha 1998.
* Mendl, Bedřich *Tak řečené norimberské právo v Čechách*. Praha 1938.
* Žemlička, Josef *Počátky Čech královských 1198–1253. Proměna státu a společnosti*. Praha 2002.

## Externé odkazy
* České mestá a ich právny vývoj v predbelohorskom období 

## Zdroj

Kategória:Mestá
Kategória:Dejiny práva
Pierce Brosnan

**Pierce Brendan Brosnan** (* 16. máj 1953, Drogheda, Írsko) je írsky herec, širšej verejnosti známy najmä ako piaty predstaviteľ Jamesa Bonda, ktorého stvárnil celkom v štyroch filmoch v rokoch 1995 až 2002. Aj keď sa narodil v Írsku, od 11 rokov žil so svojou matkou v Londýne. Je čestným držiteľom Radu britského impéria. Má hviezdu na Hollywoodskom chodníku slávy.

## Filmografia

* 1980 – *[[The Long Good Friday]]
* 1980 – *Rozbité zrkadlo
* 1986 – *[[Nomads]]
* [[1987]] – *Štvrtý protokol
* 1988 – *[[Taffin]]
* 1988 – *The Deceivers
* 1990 – *[[Pán Johnson]]
* [[1992]] – *Trávnikár
* 1992 – *[[Explózia (film)|Explózia]]
* [[1993]] – *Mrs. Doubtfire - Otec v sukni
* 1993 – *[[Vlak smrti]]
* [[1994]] – *Ľúbostný príbeh
* 1995 – *[[Nočná hliadka (film z roku 1995)|Nočná hliadka]]
* 1995 – *Zlaté oko
* 1996 – *[[Mars útočí!]]
* 1996 – *Dve tváre lásky
* 1997 – *[[Robinson Crusoe (film z roku 1997)|Robinson Crusoe]]
* 1997 – *Zajtrajšok nikdy nezomiera
* 1997 – *[[Rozpútané peklo]]
* [[1998]] – *Čarovný meč
* 1998 – *[[The Nephew]]
* [[1999]] – *Indián
* 1999 – *[[Jeden svet nestačí]]
* 1999 – *Aféra Thomasa Crowna
* 2001 – *[[Agent z Panamy]]
* [[2002]] – *Dnes neumieraj
* 2002 – *[[Evelyn (film)|Evelyn]]
* [[2004]] – *Po západe slnka
* 2004 – *[[Zákon príťažlivosti]]
* [[2005]] – *Matador
* 2006 – *[[Muž proti mužovi]]
* [[2007]] – *Butterfly on a Wheel
* 2007 – *[[Married Life]]
* [[2008]] – *Mamma Mia!
* 2009 – *[[The Greatest]]
* [[2010]] – *The Ghost Writer
* 2010 – *[[Nezabudni na mňa]]
* 2010 – *Percy Jackson: Zlodej blesku
* 2010 – ''St. Vincent

## Iné projekty

## Externé odkazy
*
*

Kategória:Írski filmoví herci
Kategória:Írski televízni herci
Kategória:Filmoví herci USA
Kategória:Televízni herci USA
Kategória:Hollywoodsky chodník slávy
Kategória:Držitelia Radu britského impéria
Kategória:Herci, ktorí hrali Jamesa Bonda
Kategória:Osobnosti USA írskeho pôvodu
Kategória:Naturalizované osobnosti USA
Smernica priamky

**Smernica [[Priamka|priamky]]** je parameter *k* v smernicovom tvare rovnice priamky (\,\! y = kx + q).

Platí, že k =\,\! \tan \theta = \frac{\Delta y}{\Delta x}  , kde \,\! \theta je orientovaný uhol, ktorý zviera priamka s kladným smerom osi \,\! x. 

## Vlastnosti smernice

Ak je \,\! k>0, ide o rastúcu funkciu, ak je \,\! k, ide o klesajúcu funkciu. Ak je \,\! k=0, je priamka rovnobežná s osou \,\! x. Priamku rovnobežnú s osou \,\! y nemožno vyjadriť v smernicovom tvare.

## Prvá derivácia

Parameter *k* smernice priamky je prvou deriváciou \,\! y podľa \,\! x a teda vyjadruje relatívnu zmenu závislej premennej \,\! y pri zmene nezávislej premennej \,\! x. 
Pre nelineárne funkcie určujeme smernicu v bode pre limitne malé :\Delta x , pre :\Delta x  konvergujúce k nule.

:k=\frac{dy}{dx} = \lim_{\Delta x \to 0}\frac{\Delta y}{\Delta x}

Pozor, \frac{dy}{dx}  je symbolický zápis a nie obyčajný zlomok, preto symbol *"d"* nie je možné vykrátiť!

## Pozrite aj
* Priamka

## Referencie

## Externé odkazy
* Smernicový tvar rovnice priamky

Kategória:Geometria
Kategória:Funkcie
Pomoransko

**Pomoransko** (zastarano aj **Pomorany**) môže byť:
* v užšom význame: Západné Pomoransko
* v širšom význame: Západné Pomoransko + Východné Pomoransko, pozri Pomoransko (v širšom zmysle)

**Pomorany** znamená alternatívne zastarano Východné Pomoransko (t. j. ako opak pojmu "Pomoransko" v užšom význame).
Uxbridge (Massachusetts)

**Uxbridge** je novoanglické mesto vo Worcester County v štáte Massachusetts v Spojených štátoch. Prvé "oficiálne" osídlenie Európanmi sa datuje do roku 1662. Mesto založené roku 1727 bolo pomenované po britskom kniežati z Uxbridge. Mesto Uxbridge je známe svojou textilnou výrobou.

## Turistická zaujímavosť
Národný historický park Blackstone Valley.

## Historická zaujímavosť
Pochádzala odtiaľ prvá legálna ženská volička v histórii USA Lydia Taftová, ktorá sa v roku 1756 zúčastnila dôležitého mestského hlasovanie namiesto svojho predčasne zosnulého manžela.

## Referencie

## Externé odkazy
* Oficiálna stránka mesta 

Kategória:Mestá v Massachusetts
Východné Pomoransko

**Východné Pomoransko** (iné názvy: **Prímorie, Pomorie, gdanské Pomoransko, nadvislianske Pomoransko**; zastarano **Pomorany, Východné/gdanské/nadvislianske Pomorany**; pl. *Pomorze Gdańskie, Pomorze Wschodnie*, nem. *Pommerellen*) je historické územie na pobreží Baltského mora okolo mesta Gdansk. V dnešnom administratívnom delení Poľska mu zodpovedá časť Pomoranského vojvodstva a časť Kujavsko-pomoranského vojvodstva.

Za Meška I. bolo pripojené k Poľsku. V polovici 11. storočia sa osamostatnilo. Okolo roku 1119 bolo znovu pripojené k Poľsku. V druhej polovici 12. storočia sa stalo údelným kniežatstvom poľských kráľov s vlastnou dynastiou, ktoré však nie vždy uznávalo poľskú nadvládu. Začiatkom 14. storočia sa stalo priamou súčasťou Poľska, roku 1309 však územie obsadil Rád nemeckých rytierov. Roku 1343 sa po bojoch Poľsko zrieklo nárokov na územie. V roku 1466 sa na základe torunského mieru opäť stalo súčasťou Poľska. V roku 1772 sa pri delení Poľska stalo súčasťou Pruska. Po prvej svetovej vojne, v roku 1918, sa opäť stalo súčasťou Poľska, ale okrem mesta Gdansk. Počas druhej svetovej vojny bolo súčasťou Nemecka. Od konca druhej svetovej vojny je (aj s Gdanskom) súčasťou Poľska.

Kategória:Historické územia v Poľsku
Kategória:Dejiny Poľska
Kategória:Dejiny Nemecka
Pomorie

**Pomorie** môže byť:
*zriedkavo: úmorie
*zastarano: územie ležiace pri mori, prímorie
*v minulosti: iný názov Prímoria v zmysle Rakúske Prímorie a Uhorské Prímorie, pozri Prímorie (Slovinsko) a Prímorie (Chorvátsko)
*Východné Pomoransko
*historické územie v Rusku v užšom zmysle pri Bielom mori, v širšom zmysle od Bieleho mora po Ural, pozri Pomorie (severné Rusko)
*mesto v Bulharsku, pozri Pomorie (Bulharsko)
Top Gear

***Top Gear*** je motoristická relácia televízie BBC prevažne o autách. Začala sa vysielať v roku 1977 ako bežný program pre motoristov. V priebehu doby a obzvlášť od znovuzahájenia v roku 2002 sa relácia vyvinula skôr do formátu zábavného programu s často šokujúcimi a nepredvídateľnými humornými scénami. Program v súčasnosti uvádzajú moderátori Jeremy Clarkson, Richard Hammond a James May. Dôležitou postavou v relácii je záhadný testovací jazdec v bielom overale a vždy s prilbou, známy pod menom Stig. Celosvetová sledovanosť programu sa odhaduje na 350 miliónov divákov.

Premiéry jednotlivých epizód sú vysielané na britských staniciach BBC - BBC Two a od 14. sezóny (2009/2010) aj na BBC HD. Program je vysielaný na rôznych programoch po celom svete. Obľuba relácie viedla k vytvoreniu štyroch medzinárodných verzií s miestnym osadením účinkujúcich - ruskej, austrálskej, kórejskej a americkej verzie Top Gear.

Program bol vyzdvihovaný za štýl a prednes, rovnako tak aj za značné množstvo kritiky v obsahu a komentároch moderátorov.

Osobitné kategórie epizód sú tzv špeciály. V 14. sezóne bolívijský, kedy sa moderátori vydajú prejsť amazonskou džungľou. V roku 2007 v rámci natáčania relácie Top Gear: Polar Special sa stala expedícia Top Gearu na čele s Jeremym Clarksonom a Jamesom Mayom prvá, ktorá kedy došla na južný magnetický pól autom.

V marci 2015 bolo pozastavené ďalšie natáčanie relácie, a to z dôvodu konfliktu moderátora Jeremyho Clarksona ktorý napadol producenta Oisina Tymona. 25. marca 2015 sa šéf BBC Tony Hall vyjadril že Jeremy Clarkson je prepustený z BBC. Zostávajúci dvaja moderátori Richard Hammond a James May prehlásili, že Top Gear bez Clarksona natáčať nebudú. 4. apríla 2015 bola relácia so slávnym triom nadobro ukončená, pretože James May ani Richard Hammond neobnovili svoje zmluvy s BBC. 

## Referencie

## Zdroj

Kategória:Televízne relácie v Spojenom kráľovstve
Kategória:Motoristické televízne programy
Philipp Ludwig von Seidel

**Philipp Ludwig von Seidel** (* 23. október 1821, Zweibrücken, Nemecko - † 13. august 1896, Mníchov, Nemecko) bol nemecký matematik. Zaoberal sa predovšetkým matematickou analýzou a optikou. Je známy ako pôvodca konceptu nerovnomernej konvergencie a vďaka aplikácii pravdepodobnosti v astronómii. Je tiež spoluobjaviteľom tzv. Gaussovej-Seidelovej metódy, čo je iteračná metóda riešenia sústav lineárnych rovníc.

Kategória:Narodenia v 1821
Kategória:Úmrtia v 1896
Kategória:Nemeckí matematici
Kategória:Nemeckí optici
Štefánikovo námestie (Kremnica)

[náhľad|Celkový pohľad na námestie z [Kostol svätej Kataríny Alexandrijskej (Kremnica)|Kostola svätej Kataríny Alexandrijskej na Mestskom hrade]]
**Štefánikovo námestie** v Kremnici je ústredným mestským námestím tohto mesta v okrese Žiar nad Hronom v Banskobystrickom kraji. 

Skoro pravidelné obdĺžnikové námestie bolo od nepamäti cesntrálnou časťou mesta. Tu sa odohrával všetok verejný život. Námestie lemovali domy najvýznamnejších mešťanov. Hospodársku funkciu tohto priestoru podčiarkovali kupecké krámy, ktoré tu existovali až do začiatku 20. storočia, kedy ich odstránili. Na námestí tiež až do roku 1880 stál farský Kostol Blahoslavenej Panny Márie (v uvedenom roku ho museli z dôvodu porušenia statiky zbúrať).

Štefánikovo námestie (do r. 1990 nieslo pomenovanie Námestie 1. mája) z umelecko-historického hľadiska patrí medzi významné mestské centrálne námestia v rámci celého Slovenska. Dokumentuje to množstvo významných historických pamiatok, z ktorých viaceré sú zapísané v Zozname národných kultúrnych pamiatok Slovenskej republiky.

K najvýznamnejších kultúrnohistorickým pamiatkam Štefánikovho námestia patria:

* Mestská radnica - pôvodne gotický obytný dom, prestavaný v poslednej štvrtine 18. storočia v neobarokovom slohu
* Budova rímskokatolíckej fary - pôvodne meštiansky dom zo 14. storočia, prestavaný po polovici 18. storočia
* tzv. Pizetárov dom - býval tu pizetár, zástupca ostrihomského arcibiskupa, ktorý dohliadal na kvalitu vyrazených zlatých mincí. Dnes sa z domu zachovali iba základy
* Múzeum mincí a medailí - dom pochádzajúci zo 14. storočia
* Kostol a kláštor františkánov - stavba pochádzajúca z roku 1660, kostol vysvätený v roku 1715
* Mincovňa 
* Morový stĺp - neskorobaroková stavba z rokov 1765 - 1772
* Baroková fontána - pochádza z 18. storočia. Pôvodne bola jej súčasťou socha Neptúna, ktorá bola neskôr odstránená
* viacero meštianskych obytných domov (gotických a renesančných) tzv. máshausového typu (dom s priestorom pre vjazd povozu, s valenou klenbou) so zaujímavými architektonickými prvkami

Integrálnou súčasťou a súčasne južným ohraničením námestia je časť bývalého mestského opevnenia (tzv. Dolná brána - jediná zachovaná brána opevnenia) zo začiatku 15. storočia.

## Literatúra
* J. Novák a kol., *Kremnica - zborník prednášok z medzinárodného sympózia pri príležitosti 500 výročia kodifikácie banského práva v Kremnici*, Gradus, Martin, 1992, ISBN 80-901392-0-5
* J. Mazurek, *Kremnica - turistický sprievodca*, Artpress, Banská Bystrica, 1991, ISBN 80-900433-5-6
* kol. autorov, *[[Encyklopédia Slovenska]]*, Veda, Bratislava, 1981

Kategória:Kremnica
Kategória:Námestia pomenované podľa Milana Rastislava Štefánika
Kremnica
Mythbuntu

**Mythbuntu** je media center operačný systém. Je založený na linuxovej distribúcií Ubuntu a spája MythTV Media center softvér s hlavnou funkciou Ubuntu.

## Verzie
* Mythbuntu 7.10 Gutsy Gibbon bol vydaný v pondelok, 27. októbra, 2007.
* Mythbuntu 8.04.1 Hardy Heron bol vydaný v pondelok, 14. júla, 2008.
* Mythbuntu 8.10 Intrepid Ibex bol vydaný vo štvrtok, 30. októbra, 2008.
* Mythbuntu 9.04 Jaunty Jackalope bol vydaný vo štvrtok, 23. apríla, 2009.
* Mythbuntu 9.10 Karmic Koala bol vydaný vo štvrtok, 29. októbra, 2009.
* Mythbuntu 10.04 Lucid Lynx bol vydaný vo štvrtok, 29. apríla, 2010.
* Mythbuntu 10.10 Maverick Meerkat bol vydaný 19. októbra 2010
* Mythbuntu 11.04 Natty Narwhal (s MythTV .24) bol vydaný 28. apríla 2011.
* Mythbuntu 11.10 Oneiric Ocelot (s MythTV .24) bol vydaný 13. októbra 2011.
* Mythbuntu 12.04 Precise Pangolin (s MythTV .25) bol vydaný 26. apríla 2012.
* Mythbuntu 12.04.1 Precise Pangolin (s MythTV .25-fixes) bol vydaný 21. novembra 2012.
* Mythbuntu 12.04.2 Precise Pangolin (s MythTV .25.2-fixes) bol vydaný 14. februára 2013.
* Mythbuntu 12.04.3 Precise Pangolin (s MythTV .25.2-fixes) bol vydaný 6. septembra 2013.
* Mythbuntu 14.04 Trusty Tahr (s MythTV .27) bol vydaný 17. apríla 2014.

## Zdroj

## Iné projekty

Kategória:Multimediálny softvér
Kategória:Derivácie Ubuntu
Moblin

**Moblin** (skrátený tvar pre Mobile Linux) je open source operačný systém pre mobilné internetové zariadenia (MID), netbooky, nettopy a embedded zariadenia. Je naprogramovaný hlavne pre Intel Atom procesor. Jeho cieľom je znižovať bootovací čas a spotrebu energie pri spúšťaní operačného systému. Netbook/desktop verzia Moblin v súčasnej dobe podporuje ďalšie čipsety založené na SSSE3 inštrukčnej sade, ako Core2 a niektoré procesory Celeron. 

Na Consumer Electronics Show v januári 2010, MSI a Novell oznámili nadchádzajúcu dostupnosť SUSE Moblin, ktorý bude predinštalovaný na netbook MSI U135.

Na Mobile World Congress vo februári 2010, bolo oznámené, že projekt Moblin bude zlúčený s Maemo a vytvoria tak MeeGo, mobilnú softvérovú platformu.

## História

Intel spustil stránky Moblin.org v júli 2007 a výrazne aktualizoval stránky v apríli 2008 spolu s uvedením procesorov Intel Atom  na Intel Developer Forum v Šanghaji. Vlastný Software Development Kit (SDK) je k dispozícii na internetových stránkach Moblinu. Operačný systém Moblin 2 OS bol špeciálne navrhnutý pre procesor Intel Atom v netbookoch. 

## Zdroj

Kategória:Distribúcie Linuxu
Yellow Dog Linux

**Yellow Dog Linux**, známy tiež ako **YDL**, je slobodný a open source operačný systém pre vysoko výkonné výpočtové aplikácie na viacjadrových architektúrach. Zameriava sa na GPU systémy a na počítače používajúce Power Architecture (Power7). YDL je v súčasnosti vyvíjaný firmou Fixstars Solutions. Yellow Dog Linux bol prvýkrát vydaný na jar roku 1999 pre počítače Apple Macintosh PowerPC. 

## Zdroj

Kategória:Distribúcie Linuxu
Sok

**Sok** môže byť:
* protivník, súper, rival, pozri protivník
* historicky: tekutina vylisovaná z ovocných plodov alebo iných rastlinných častí
* rieka v Rusku, pozri Sok (rieka)

**SOK** môže byť skratka pre:
* Veliteľstvo operácií [Dánskeho kráľovského] námorníctva (dán. *Søværnets Operative Kommando*), pozri Søværnets Operative Kommando
* Švédsky olympijský výbor (švéd. *Sveriges Olympiska Kommitté*), pozri Švédsky olympijský výbor
* fínsku maloobchodnú spoločnosť Suomen Osuuskauppojen Keskuskunta, pozri Suomen Osuuskauppojen Keskuskunta

## Pozri aj
* šok

## Referencie
Jozef Jankech

**Jozef Jankech** (* 24. október 1937) je bývalý slovenský futbalista a tréner.

Rodák zo Šale, hrával na pravom krídle. Po skončení svojej aktívnej kariéry sa stal futbalovým trénerom. Počas svojej bohatej trénerskej kariéry trénoval okrem iného v rokoch 1995 až 1998 .

## Úspechy
* Česko-slovenský pohár: 1977, 1979
* Juhoázijské majstrovstvá: 2008
* Tréner roka: 2009

## Externé odkazy
* Tréner Jankech definitívne ukončí kariéru *denniksport.sk*

Kategória:Narodenia v 1937
Kategória:Česko-slovenskí futbalisti
Kategória:Slovenskí futbaloví tréneri
Kategória:Osobnosti zo Šale
Frankfurt nad Odrou

**Frankfurt nad Odrou** (oficiálny nemecký názov **Frankfurt (Oder)**, predtým **Frankfurt an der Oder**) je mesto v Nemecku, v Brandenbursku. Leží na ľavom brehu rieky Odry, oproti poľskému mestu Słubice, ktoré bolo až do roku 1945 časťou Frankfurtu. Žije v ňom 61 286 obyvateľov (k 31. 12. 2008).

## Osobnosti mesta
* Ulrich von Hutten (1488 - 1523), humanista
* Tomáš Müntzer (1489 - 1525), Lutherov žiak, reformátor a vodca povstalcov počas sedliackej vojny
* Martin Opitz (1597 – 1639), nemecky básnik
* Alexander Gottlieb Baumgarten (1714 – 1762), nemecký filozof
* Carl Philipp Emanuel Bach (1714 - 1788), nemecký čembalista, skladateľ a pedagóg
* Wilhelm von Humboldt (1767 – 1835), nemecký diplomat, filozof, jazykovedec, zakladateľ Humboldtovej univerzity v Berlíne
* Alexander von Humboldt (1769 – 1859), nemecký prírodovedec a spoluzakladateľ geografie ako empirickej vedy
* Heinrich von Kleist (1777 – 1811), nemecký dramatik, lyrický básnik a publicista
* Erich Höpner (1886 – 1944), generálplukovník nemeckého Wehrmachtu
* Konrad Wachsmann (1901 - 1980), nemecký architekt

## Partnerské mestá
*  Gorzów Wielkopolski, Poľsko, 1975
*  Heilbronn, Nemecko, 1988
*  Kadima-Coran, Izrael, 1997
*  Nîmes, Francúzsko, 1976
*  Słubice, Poľsko, 1975
*  Vantaa, Fínsko, 1987
*  Vitebsk, Bielorusko, 1991
*  Vraca, Bulharsko
*  Yuma, Arizona, USA, 1997

## Referencie

## Iné projekty

## Externé odkazy
* Oficiálna stránka

## Zdroj

Kategória:Mestá v Brandenbursku
Kategória:Hanza
Kategória:Sídla na Odre
Martin Opitz

**Martin Opitz von Boberfeld** (* 23. december 1597, Bolesławiec, Poľsko – † 20. august 1639, Gdansk) bol  nemecký básnik a vydavateľ obdobia baroka a zakladateľ tzv. sliezskej básnickej školy.

Vytvoril nový typ poetiky, ktorej základom bola rétorika. 

## Dielo
* *Buch von der Deutschen Poeterey*, 1624

## Zdroj

Kategória:Nemeckí básnici
Kategória:Úmrtia na mor
Lüneburg

**Lüneburg** (polabsky Glein) je nemecké mesto  v spolkovej krajine Dolné Sasko asi 50 kilometrov juhovýchodne od mesta Hamburg. Počet obyvateľov mesta predstavuje 72 492 (k 31. 12. 2008). Je správnym centrom okresu Lüneburg. Mestom preteká rieka Ilmenau, ktorá sa vlieva do Labe.

## Dejiny
thumb|left|Alter Hafen
Najstaršie dôkazy ľudskej prítomnosti v oblasti Lüneburg sú z obdobia neandertálcov. Ide o 56 kamenných nástrojov nájdených na začiatku deväťdesiatych rokov 20. storočia pri výstavbe diaľnice medzi Ochtmissenom a Bardowickom. Ich vek je asi 150 000 rokov.

V meste spáchal samovraždu nacistický vodca Heinrich Himmler po uväznení britskou armádou požitím kyanidovej kapsule ešte pred súdnym procesom.

## Nálezisko soli
V okolí mesta sa nachádzajú náleziska soli, s ktorou sa v stredoveku hojne obchodovalo. Bola vyvážaná do Lübecku a ďalej potom po Baltickom mori.

Nie je známy presný dátum objavenia ložísk soli. Podľa povesti zastrelil raz poľovník bieleho diviaka. Nešlo však o diviaka albína. Jeho srsť nadobudla bielu farbu z neustáleho váľania sa v soli. Kosť tohto soľného diviaka visí na pamiatku na radnici.

## Osobnosti mesta
* Johann Sebastian Bach (* 1685 – † 1750), nemecký skladateľ barokovej hudby
* Bernhard Riemann (* 1826 – † 1866), nemecký matematik
* Niklas Luhmann (* 1927 – † 1998), nemecký sociológ, teoretik vedy a spoločenských systémov

## Partnerské mestá

## Iné projekty

## Externé odkazy
Oficiálna stránka

## Zdroj

Kategória:Mestá v Dolnom Sasku
Kategória:Hanza
Tel Chacor

**Tel Chacor** je izraelský národný park a najväčšia archeologická lokalita v Izraeli. Nachádza sa v Hornej Galilei v údolí Chula, asi  severne od Tiberiadskeho jazera. Chacor bolo kanaanske mesto, ktoré dosiahlo svoj vrcholný rozkvet na začiatku 2. tisícročia pred Kr.

V roku 2005 bol Tel Chacor zapísaný na zoznam svetového dedičstva UNESCO.

## Historické zmienky
Chacor sa spomína v el-amarnskej korešpondencii (14. storočie pred Kr.) nájdenej v El Amarne v Egypte. Tá obsahuje okrem iného listy chacorského panovníka Avdi Tišriho, ktorý v nich sľuboval vernosť faraónovi. Avdi Tišri bol jediným kanaanskym panovníkom v tejto korešpondencii, ktorý sa tituloval ako „kráľ“, čo svedčí o veľkosti a rozkvete mesta v tomto období. Chacor sa spomína aj v textoch z Mari, ktoré sa nachádza blízko Tigrisu.

Správy o Chacore sú aj v biblii. Mesto bolo zničené ohňom v 12. storočí pred Kr. na konci doby bronzovej. O dobývaní mesta Izraelitmi sa píše v biblii. Mesto bolo znovu vybudované kráľom Šalamúnom v 10. storočí pred Kr., spolu s Megidou a Gezerou. V čase vlády kráľa Achaba na konci 9. storočia pred Kr. sa mesto stalo jedným z hlavných miest Izraelského kráľovstva a bola v ňom vybudovaná nová pevnosť.  V roku 732 pred Kr. bolo mesto dobyté asýrskym kráľom Tiglatpilesarom III.

## Galéria

Image:Hatzor-SolomonicGate.jpg|Miestnosti z doby kráľa Šalamúna
Image:Hatzor-IsraeliteBastion.jpg|Pevnosť z doby kráľa Achaba
Image:Hatzor-HouseofPillars.jpg|„Dom stĺpov“


## Pozri aj
* Staroveké dejiny Židov
* Biblická archeológia

## Iné projekty

## Externé odkazy
* Israel Antiquities Authority
* Josef Hřebík: Archeologie a Starý zákon

## Zdroj
* 

Kategória:Archeologické lokality v Izraeli
Kategória:Biblické miesta
Kategória:Národné parky v Izraeli
Kategória:Lokality Svetového dedičstva v Izraeli
Kláštor Maulbronn

**Kláštor Maulbronn** je cisterciánsky kláštor v Nemecku v spolkovej krajine Bádensko-Württembersko. Je považovaný za najzachovalejší stredoveký kláštor na sever od Álp. 

Od roku 1993 je zapísaný na zozname svetového dedičstva UNESCO.

## Dejiny kláštora
Kláštor bol pôvodne pravdepodobne založený v inej lokalite (Eckenweiher) rytierom Walterom z Lomersheimu okolo roku 1138. Zakladajúcim konventom bol konvent vyslaný z materského kláštora Morimond. V roku 1147 bol celý konvent vďaka aktivite speyerského biskupa presunutý do Maulbronnu, kde zostal zachovaný dodnes.

## Dcérske kláštory
* Kláštor Bronnbach – založený v roku 1150
* Kláštor Schöntal – založený v roku 1157

## Iné projekty

## Externé odkazy
* Oficiálna stránka 
* Kláštor Maulbronn - katedrála
* Raná cisterciánska architektúra 
* Najvýznamnejšie cisterciánske kláštory v Európe 

## Zdroj

Kategória:Lokality Svetového dedičstva v Nemecku
Maulbronn
Maulbronn
Kategória:Románske stavby v Nemecku
Kategória:Gotické stavby v Nemecku
Kategória:Stavby v Bádensku-Württembersku
Marián Bochnovič

**Marián Bochnovič ** (* 3. marec 1970, Nitra) je bývalý slovenský futbalový reprezentant. Hrával na poste stredopoliara, tvorcu hry. Bol známym exekútorom priamych kopov svojou ľavačkou.V súčasnosti je trénerom v klube FC Nitra. Trénuje kategóriu U 12.

## Úspechy
* Majster Slovenska: 1997, 1998
* Slovenský pohár: 1997
* Liga majstrov: základná skupina: 1997-98
* Jedenástka roka: 1995

## Referencie

## Externé odkazy
* Marián Bochnovič na stránke transfermarkt.de 
* national-football-teams.com

Kategória:Slovenskí futbalisti
Kategória:Hráči FC Nitra
Kategória:Hráči FK Dukla Banská Bystrica
Kategória:Hráči MFK Košice
Kategória:Hráči MFK Dubnica
Kategória:Hráči First Vienna FC
Kategória:Osobnosti z Nitry
Vojvodstvo (poľská administratívna jednotka)

thumb|Poľské vojvodstvá od roku 1999.
**Vojvodstvo** alebo **kraj** alebo zastarano **vojvodina** (poľ. województwo) je od neskorého stredoveku názov veľkej administratívnej jednotky v Poľsku. 

Výraz województwo v novoveku v poľštine označuje špecificky už len poľské administratívne jednotky, vo význame "územie pod vládou nesuverénneho kniežaťa", v ktorom v slovenčine používame takisto výraz "vojvodstvo", sa v poľštine používa označenie *księstwo*. 

## Vojvodstvá od roku 1999
Na čele vojvodstva stoja: 
* Sejm (*Sejmik*), volený obyvateľmi vojvodstva
* Maršálek (predstaviteľ exekutívy, *Marszałek*), volený Sejmom vojvodstva

Vojvodstvo zodpovedá najmä za nasledujúce záležitosti:
* ekonomický rozvoj vojvodstva
* verejné služby (vysoké školstvo, zdravotníctvo, kultúrne inštitúcie)
* vytváranie podmienok pre zahraničných investorov

Na legálnosť týchto aktivít dozerá poľským premiérom menovaný vojvoda (*wojewoda*).
Pomoranské vojvodstvo

**Pomoranské vojvodstvo** [od slova Pomoransko] alebo **Pomorské vojvodstvo** [od slova Pomorie ] alebo **Prímorské vojvodstvo** [od slova Prímorie ] (slovo vojvodstvo možno vždy nahradiť aj slovom **kraj** alebo zastarano **vojvodina**; ) môže byť v Poľsku zhruba na území Východného Pomoranska:
* administratívna jednotka od roku 1999, pozri Pomoranské vojvodstvo (1999)
* názov Bydhošťského vojvodstva v rokoch 1945 – 1950, pozri Bydhošťské vojvodstvo
* administratívna jednotka v rokoch 1919 – 1939, pozri Pomoranské vojvodstvo (1919 – 1939)
* administratívna jednotka v rokoch 1454 – 1795, pozri Pomoranské vojvodstvo (1454 – 1795)

**Pomoranské vojvodstvo** alebo **Pomoranské kniežatstvo** (po nemecky *Herzogtum Pommern*, po poľsky *Księstwo Pomorskie*) bolo vojvodstvo na území Západného Pomoranska v 12. – 17. storočí, pozri Pomoranské vojvodstvo (Západné Pomoransko) 

## Pozri aj
* Pomoransko
Mestský okres

**Mestský okres** môže byť:
*na Slovensku: pozri mestský okres (Slovensko)
*v Poľsku: mesto s postavením okresu, pozri mestský okres (Poľsko)
*v Nemecku: 
**dnes: názov mesta bez okresu v Badensku-Württembersku, pozri mestský okres (Badensko-Württembersko)
**historicky: okres tvorený veľkým mestom, pozri mestský okres (historický, Nemecko) a mestský okres (NDR)
*vo Švajčiarsku: mestská štvrť s vlastným politickým zastúpením, pozri mestský okres (Švajčiarsko)
Vladimír

**Vladimír** môže byť:
* prvé meno, pozri Vladimír (meno)
* mesto v Rusku, pozri Vladimír (Rusko)
Vojvodstvo

**Vojvodstvo** alebo zastarano **vojvodina** môže byť:
* (najmä historické) územie ovládané vojvodom, pozri pod vojvoda
* administratívna územná jednotka v Poľsku od konca stredoveku dodnes, pozri vojvodstvo (poľská administratívna jednotka)
Vladimír (Rusko)

**Vladimír** () je hlavné mesto Vladimírskej oblasti v strednej časti európskeho Ruska, na ľavom brehu rieky Kľazmy, približne  severovýchodne od Moskvy. Má 339 779 obyvateľov (2009).

## Dejiny
Mesto Vladimír, založené v roku 1108, bolo od roku 1157 sídelným  mestom  vládcu Vladimírsko-suzdaľského kniežatstva, jedného z nástupníckych štátov Kyjevskej Rusi. Počas tridsiatych rokov 19. storočia sa mesto rozvíjalo ako dôležité priemyselné stredisko.

Historické budovy mesta sú chrám Nanebovzatia Bohorodičky (*Uspenskij sobor*) (1158&nbsp;–&nbsp;1161), chrám Pokrovu na rieke Nerli, Zlatá brána (1164) a niekoľko kláštorov. Tieto budovy z 12. a 13. storočia boli v roku 1992 zapísané do zoznamu Svetového dedičstva UNESCO.

Vladimír sa nachádza v prevažne poľnohospodárskom regióne. Je to aj železničný uzol. Jeho hlavnými priemyslovými odvetviami sú textilný priemysel, konzervárenský priemysel, výroba chemických produktov, jemného náradia a automobilových súčiastok.

## Partnerské mestá

## Galéria

Vladimir asv2019-01 img05 Golden Gate.jpg|Zlatá brána, Vladimir
Vladimir StDemetriusCathedral 6875.jpg|Chrám svätého Demetra Solúnskeho
Vladimir asv2019-01 img02 Assumption Cathedral.jpg|Chrám Nanebovzatia Bohorodičky


## Iné projekty

## Externé odkazy
* www.vladimir-city.ru 
* www.virtvladimir.ru
* www.vladtv.ru
* www.allvladimir.ru 

## Zdroj

Kategória:Lokality Svetového dedičstva v Rusku
Kategória:Mestá v Rusku
Kategória:Kyjevská Rus
Kategória:Bývalé hlavné mestá
Kategória:Vladimírska oblasť
Monastier Dafni

**Dafni** (staršie *Dafnion*) je monastier v Grécku neďaleko Atén. Jeho začiatky siahajú do stredoveku a dnes je klasickou ukážkou byzantskej architektúry. Okrem iného je známy vďaka množstvu dobre zachovaných mozaík tvoriacich jeho vnútornú výzdobu. V 11. a 12. storočí boli v interiéri vytvorené mramorové plastiky a mozaiky na zlatom podklade.

Stavbe dominuje stredová kupola. Od roku 1990 je táto pamiatka súčasťou svetového dedičstva UNESCO. Zapísaná bola s ostatnými dvoma monastiermi Hossios Lukas a Nea Moni.

## Iné projekty

## Zdroj

Kategória:Lokality Svetového dedičstva v Grécku
Kategória:Pravoslávne kláštory v Grécku
Kategória:Byzantská sakrálna architektúra v Grécku
Okrskové centrum Ružinov

**Okrskové centrum Ružinov** (alebo tiež **15. Okrskové centrum**) je budova nachádzajúca sa v bratislavskej mestskej časti Ružinov na Záhradníckej ulici 95. Bolo postavené v roku 1994. V roku 1995 získalo ocenenie v národnej verejnej neanonymnej súťaži *Stavba roka 95* organizovanej *Zväzom stavebných podnikateľov Slovenska*. Išlo o cenu za *Kvalitu realizácie stavebného diela*. Autormi plánov pre túto budovu sú Ing. Arch. Boris Džadoň a Ing. Arch. Ján Polášek. Realizácia stavby bola zverená spoločnosti OTYK, Stavebné podnikanie s.r.o. a hlavným investorom bola Slovenská sporiteľňa.
náhľad|369x369bod|CENA ZVÄZU STAVEBNÝCH PODNIKATEĽOV SLOVENSKA

Kategória:Budovy v Bratislave
Kategória:Architektúra z 1994
Aupark (Piešťany)

náhľad|Dokončovacie práce, február 2010

**Aupark Piešťany** je nákupno-zábavné stredisko v meste Piešťany, po bratislavskom Auparku v poradí druhé toho mena, postavené v rokoch 20082010 nákladmi presahujúcimi 25 miliónov eur. Generálnym dodávateľom bola firma HB Reavis Slovakia, a. s.

## Opis
Celková prenajímateľná plocha je  z toho kancelárske priestory zaberajú  a plocha maloobchodného predaja . Objekt má 380 parkovacích miest vo viacpodlažnom parkovisku.

Architektonický návrh spracoval Juraj Jančina v roku 2004. Stavbu začal primátor mesta Remo Cicutto 6. júna 2008. Pôvodný projekt počítal aj s výstavbou bytov a hotela, tie nakoniec neboli realizované. Termín dokončenia mal byť október 2009, tuhá zima oneskorila stavebné práce a otvorenie strediska bolo presunuté na 29. apríla 2010.

## Pozri aj
* Aupark

## Referencie

## Externé odkazy
* Aupark Piešťany 

 

Kategória:Architektúra z 2010
Kategória:Stavby v Piešťanoch
Kategória:Nákupné centrá na Slovensku
Bastión (hradby)

náhľad|Schéma bastiónu
**Bastión** je novoveký druh či variant bašty - vysunutá časť opevnenia pevnosti v tvare plochého päťuholníka s ostrým britom uprostred (alebo v podobnom tvare). Spravidla ide o prvok bastiónovej sústavy. 

Pozor na zámenu: V niektorých jazykoch (angličtina, francúzština, čiastočne nemčina) slovo Bastion označuje všeobecne baštu, podobne niekedy aj v slovenčine - pozri bastión.

Bastión uľahčuje obranu opevnenia pomocou obrannej paľby strelcov alebo diel. Bastión zvyšuje rozsah streľby a pokrýva aj miesta rovnobežné s opevnením. Môže byť vytvorený z murovaného kameniva, ale častejšie to býva dutý alebo plný zemný val (často s pilierovou vnútornou konštrukciou) s tehlovým plášťom a armovanými nárožiami. 

Bastión môže figurovať aj ako samostatná stavba vysunutá ďaleko pred opevnením. Vystúpené bastióny, ktoré boli súčasťou opevnenia mali obvykle päťuholníkový pôdorys. Lícne strany sa stretávali v bode, ktorý bol najviac vysunutý. Na rozdiel od veží alebo oblých hradieb tak počas streľby nedochádzalo k slepým uhlom.

Jedny z prvých bastiónov sa stavali v 15. storočí podľa návrhu talianskeho architekta Giuliana da Sangalla.

## Pozri aj
* Bašta (hradby)

Kategória:Opevnenie
Monastier Hosios Lukas

**Hosios Loukas** (gr. Ιερά Μονή Οσίου Λουκά) čiže **Monastier prepodobného Lukáša** je opevnený monastier v gréckom Distomo, jedna z najvýznamnejších pamiatok byzantskej architektúry. 

Monastier založil prepodobný Lukáš Grécky, pustovník a divotvorca (890-953). Jeho ostatky v roku 1204 križiaci odniesli do Bosny a neskôr sa dostali do Benátok, dnes sú opätovne uložené v monastieri. Sviatok prepodobného Lukáša sa slávi 7. februára. Monastier je vyzdobený množstvom malieb a mozaík a je jednou z významných pamiatok na území Grécka. 

Od roku 1990 je monastier zapísaný na zozname svetového dedičstva UNESCO.

## Galéria

Súbor:Osios lukas.jpg|Pôdorys chrámu presv. Bohorodičky (hore) a katholikonu (dole)
Súbor:20090803 hosiosloukas12.jpg|Nádvorie monastiera pred katholikonom (hlavným chrámom)
Súbor:20090803 hosiosloukas36.jpg|Katholikon (hlavný chrám) - pohľad na vstup
Súbor:Hosios Loukas BW 2017-10-08 14-20-57.jpg |Katholikon - pohľad na ikonostas a oltárnu časť
Súbor:Monastery Hosios Loukas (narthex) - view from South wall 01.jpg|Nartex (predsieň) katholikonu
Súbor:Hosios Loukas (narthex) - East wall, central (Pantocrator) 02.jpg|Kristus vševládca - nartex katholikonu
Súbor:20090803 hosiosloukas25.jpg|Chrám presv. Bohorodičky  - pohľad na ikonostas a oltárnu časť
Súbor:Byzantine fresca from St-Lucas.jpg|Svätý Jozue, Nunov syn (12.-13. storočie)


## Referencie


## Iné projekty

## Zdroj

Kategória:Lokality Svetového dedičstva v Grécku
Kategória:Pravoslávne kláštory v Grécku
Kategória:Byzantská sakrálna architektúra v Grécku
Miloš Glonek

Mgr. **Miloš Glonek** (* 26. september 1968, Zlaté Moravce) je bývalý slovenský futbalový reprezentant. Hrával na pozícií obrancu. 

Bol prvým Slovákom, ktorý hral v talianskej Serie A. V drese AC Ancona hrával v Serie A, mužstvo však v sezóne 1992/93 vypadlo do Serie B a Glonek po roku prestúpil do francúzskeho SC Caen. Nakrátko sa v sezóne 1997/98 vrátil do Slovana, ale po neúspešnom pôsobení sa vrátil do SC Caen.

## Úspechy
* Majster Česko-Slovenska: 1992
* Československý pohár: 1986
* Ligue 2: 1996
* Finalista Talianskeho pohára: 1996

## Referencie


## Externé odkazy
* Miloš Glonek na national-football-teams.com
* Miloš Glonek na transfermarkt.de

Kategória:Narodenia v 1968
Kategória:Česko-slovenskí futbalisti
Kategória:Slovenskí futbalisti
Kategória:Hráči ŠK Slovan Bratislava
Kategória:Hráči AC Ancona
Kategória:Hráči Serie A
Kategória:Hráči SM Caen
Kategória:Osobnosti zo Zlatých Moraviec
Monastier Nea Moni

**Nea moni** je byzantský monastier na gréckom ostrove Chios v Egejskom mori. 

Monastier Nea Moni dal vybudovať v 11. storočí byzantský cisár Konštantín IX. Monomachos. Konštantín (1000? – 1055) žil istý čas vo vyhnanstve na ostrove Lesbos. Podľa legendy ho vo vyhnanstve navštívili traja mnísi, ktorí priniesli zázračnú ikonu s obrazom Panny Márie a predpovedali mu, že jeho vyhnanstvo je len dočasné a že sa stane byzantským cisárom. Konštantín (vtedy len Monomachos) sľúbil, že ak sa tak stane, postaví monastier na mieste, kde sa ikona našla. 

Hneď ako sa stal cisárom (1042), sľub splnil. Monastieru poskytol značný majetok a príjmy, takže sa stal najvýznamnejším a najbohatším monastierom v Egejskom mori. Stavba trvala 12 rokov a cisár zomrel pred jej dokončením. Sláva a moc monastiera pretrvala až do roku 1822, kedy ho vyplienili Turci. Skazu dokončilo zemetrasenie v roku 1881. 

Dodnes sa zachoval hlavný kostol (katholikon) zasvätený Nanebovzatiu Panny Márie, dva menšie kostoly (kostol sv. Kríža a kostol Aghia Panteleimona), obydlia mníchov (kélie), trapeza – jedáleň mníchov a podzemná cisterna na zhromažďovanie dažďovej vody. Monastier je obohnaný hradbami a strážený obrannou vežou.
thumb|left|150px|Mozaiky v Nea Moni
Architektúra hlavného kostola je oktagonálneho typu, ktorý sa dnes nachádza len na ostrovoch Chios a Cyprus.

Najcennejšou súčasťou monastiera sú pôvodné mozaiky. Hlavnými témami mozaikových obrazov je Spasiteľ (Pankrator), obrazy zo života Ježiša Krista a archanjeli Michal a Gabriel. Na zlatom pozadí vystupujú postavy neobyčajne plasticky. Pozoruhodná je jednota dramatického výrazu a zvyčajnej byzantskej jednoduchosti kresby. Predstavujú dokonalú ukážku stredného obdobia byzantského umenia.

Monastier bol v roku 1990 spoločne s monastiermi Dafni (pri Aténách) a Hossios Lukas (pri Delfách) zapísaný do zoznamu svetového dedičstva UNESCO.

## Iné projekty

## Externé odkazy
* http://www.fragrant-chios.com/info/mon_neamoni.php
* http://www.chios.gr/travel/archeological/nea_moni_en.htm 

## Zdroj

Kategória:Lokality Svetového dedičstva v Grécku
Kategória:Pravoslávne kláštory v Grécku
Kategória:Byzantská sakrálna architektúra v Grécku
Eva Minarčíková

**Eva Minárčíková** (* 3. júl 1992) je slovenská hádzanárka, reprezentantka Slovenska. So svojou spoluhráčkou z MHK Bytča Ivetou Mičiníkovou reprezentovali Slovensko aj v kategóriach do 17 rokov. 
V současné době ukončila herní kariéru v klubu Handball PSG Zlín.

## Kariéra
S hádzanou začala ako žiačka v Bytči. Pochádza zo športovej rodiny. Otec bol futbalista (Žilina), matka bola dlhé roky aktívnou hádzanárkou a v súčasnosti je trénerkou v MHK Bytča. Dve staršie sestry – dvojičk, sú takisto aktívne hádzanárky v rovnomennom klube – Jana je brankárka a Dana spojka.

### Kluby
Eva Minárčíková je v súčasnosti (2010) hráčkou starších dorasteniek a žien MHK Bytča a zároveň hosťuje v ženskom interligovom klube HK Danlog Partizánske. Hosťovala tam aj v jarnej časti sezóny 2009/10, pričom odohrala 9 zápasov a strelila 13 gólov. Je štvornásobnou majsterkou Slovenska v mládežníckych kategóriach: ako staršia žiačka (2007), mladšia dorastenka (2008, 2009) a staršia dorastenka (2010).

#### Gólová bilancia vo WHIL 2010/11

### Reprezentácia
Prešla takmer všetkými mládežníckymi reprezentačnými výbermi. Zúčastnila sa ME do 17 rokov v roku 2009 v Srbsku a  je členkou reprezentačného výberu do 20 rokov, ktorý v dňoch 21. – 23. mája 2010 bojoval v kvalifikačnej skupine (dejisko Michalovce) o postup na MS '20 v Kórejskej republike (uskutočnia sa v termíne 17. – 31. 7. 2010). Jej dosiaľ najväčším úspechom v reprezentácii je druhé miesto na X. Európskych olympijských hrách mládeže (EYOF) vo fínskom Tampere v roku 2009 po semifinálovom víťazstve nad Holandskom 30:24 (14:12) a finálovej prehre s Ruskom 24:30 (13:16).

## Referencie

## Externé odkazy
* Webová stránka MHK Bytča

Kategória:Narodenia v 1992
Kategória:Slovenskí hádzanári
Palermo F.C.

**Palermo FC** je taliansky futbalový klub so sídlom v meste Palermo. Športový klub Anglo bol založený v roku 1900, názov Palermo Football Club nesie od roku 1987. V súčasnosti je členom Serie A, do ktorej sa vrátil v roku 2004.

Svoje domáce zápasy hráva na štadióne Stadio Renzo Barbera.

## Úspechy
* 21px **[[Coppa Italia]]:  3**
:*Finalisti:* 1973–74, 1978–79, 2010-11

* **[[Serie B]]: 4**
:1931–32, 1947–48, 1967–68, 2003–04

## Externé odkazy
*  Oficiálna webstránka 
Palermo
Kategória:Futbalové kluby založené v 1900
Kategória:Kluby Serie A
Ryan Nelsen

**Ryan Nelsen** (* 18. október 1977) je novozélandský futbalista, ktorý v súčasnosti hráva za anglický klub Blackburn Rovers. Hráva na poste stredného obrancu. Je kapitánom . Do Blackburnu prestúpil ako voľný hráč z DC United a zmluvu má do roku 2012.

## Referencie

## Zdroj

Kategória:Narodenia v 1977
Kategória:Novozélandskí futbalisti
Kategória:Hráči Blackburn Rovers FC
Kategória:Hráči FA Premier League
Kategória:Hráči Majstrovstiev sveta vo futbale 2010
Iveta Mičiníková

**Iveta Mičiníková** (* 6. júl 1992), ľavoruká hádzanárka, hrajúca na poste spojky je juniorskou reprezentantkou SR v hádzanej. Jej materským klubom je MHK Bytča, kmeňovým od júla 2011 Iuventa Michalovce&nbsp; a v sezóne 2011/12 bola uvoľnená na hosťovanie do tímu úradujúceho majstra Českej republiky DHC Sokol Poruba, pôsobiaci v (Ostrave). Patrila k najväčším talentom ženskej hádzanej na Slovensku, jej sľubne sa rozvíjajúcu kariéru však pribrzdili zranenia.

## Kariéra

### Pôsobenie v kluboch
V jarnej časti sezóny 2009/10 popri svojom hráčskom pôsobení v Bytči hosťovala spolu so svojou klubovou a reprezentačnou spoluhráčkou Evou Minarčíkovou v interligovom celku HK Danlog Partizánske, kde Iveta Mičiníková odohrala 11 zápasov a strelila 60 gólov, čo je priemer takmer 5 a pol gólu na zápas.

Iveta Mičiníková je štvornásobnou majsterkou Slovenska v mládežníckych kategóriach: ako staršia žiačka (2007), mladšia dorastenka (2008, 2009) a staršia dorastenka (2010).

Počas letnej prestávky 2010 absolvovala prípravu s interligovým klubom Iuventa Michalovce. Po skončení prípravy vedenie Iuventy na základe jej výkonnosti a výsledkov v príprave rozhodlo, že v sezóne 2010/11 bude v rámci jednoročného hosťovania pôsobiť v tomto klube., pričom zároveň môhla hrávať aj za svoj kmeňový klub MHK Bytča v prvej lige žien aj starších dorasteniek. Po skončení sezóny 2010/11 Iveta Mičiníková definitívne prestúpila do Iuventy a stala sa jej kmeňovou hráčkou.

### Pôsobenie v reprezentácii
Do ženskej reprezentácie SR sa dostala už vo svojich osemnástich rokoch. V septembri 2010 ju tréner Štefan Katušák nominoval na tri domáce priateľské stretnutia s Bieloruskom. V druhom z trojice týchto stretnutí v Michalovciach sa zapísala do streleckej listiny svojimi prvými dvomi gólmi v reprezentačnom družstve žien.

V predchádzajúcom období prešla takmer všetkými mládežníckymi reprezentačnými výbermi. So spoluhráčkou Evou Minarčíkovou reprezentovali Slovensko v kategóriach do 17 a napriek svojmu mladému veku už aj do 20 rokov a práve vzhľadom k ich veku je predpoklad, že budú reprezentovať aj v kategórii do 19 rokov.

Jej doposiaľ najväčším úspechom v reprezentácii je druhé miesto na X. Európskych olympijských hrách mládeže (EYOF) vo fínskom Tampere v roku 2009 po semifinálovom víťazstve nad Holandskom 30:24 (14:12) a finálovej prehre s Ruskom 24:30 (13:16).

## Referencie

## Iné projekty

Kategória:Narodenia v 1992
Kategória:Slovenskí hádzanári
Kategória:HK IUVENTA Michalovce
Kategória:Osobnosti zo Žiliny
Garrincha

**Garrincha**, vlastným menom **Manuel Francisco dos Santos** (* 28. október 1933, Rio de Janeiro, Brazília† 20. január 1983, Rio de Janeiro) bol brazílsky futbalový reprezentant. Hrával na poste pravého krídelníka alebo útočníka. Je považovaný za jedného z najlepších driblérov v histórii.  

V roku 1999 bol zvolený v ankete FIFA siedmym najlepším futbalistom 20. storočia, v ankete IFFHS bol ôsmy. Bol tiež zaradený do najlepšej jedenástky všetkých čias, ktorú zostavila FIFA v roku 1994.

Je dvojnásobným majstrom sveta z rokov 1958 a 1962. Na šampionáte 1962 v Čile sa stal so štyrmi gólmi aj najlepším strelcom turnaja (spolu s ďalšími piatimi futbalistami). Zúčastnil sa aj svetového šampionátu roku 1966. V brazílskej reprezentácii odohral 50 zápasov a strelil 12 gólov. Brazílsky národný tím nikdy neprehral, ak boli na ihrisku spolu Garrincha a Pelé.

## Životopis
Pochádzal z chudobnej vidieckej rodiny a k profesionálnemu futbalu sa dostal až ako dvadsaťročný. Presadil sa napriek vážnemu zdravotnému postihnutiu: jeho pravá noha bola o osem centimetrov kratšia ako ľavá. Jeho silnou zbraňou bol dribling: dokázal protihráča obísť aj z pokojovej pozície, skúsení obrancovia od neho bežne dostávali "jasle". Je tiež prvým futbalistom, o ktorom je známe, že pre zranenie súperovho hráča prerušil útočnú akciu a kopol loptu do zázemia - toto dnes už tradičné gesto fair play predviedol v roku 1960 v ligovom zápase proti Fluminense FC a býva označované jeho mene.

Väčšinu svojej kariéry prežil v brazílskom klube Botafogo. Odohral v ňom 581 ligových zápasov, v ktorých strelil 232 gólov. V roku 1966 prestúpil do SC Corinthians Paulista, neskôr pôsobil v kluboch Atlético Junior Barranquilla (Kolumbia), Clube de Regatas do Flamengo a Olaria AC.

Po zranení v roku 1965 sa už nikdy nedostal do vrcholnej formy. Na MS 1966 zaznamenal v zápase s Maďarskom svoju jedinú reprezentačnú porážku a už sa do národného tímu nevrátil. Kariéru ukončil v roku 1973.

Jeho prezývka Garrincha znamená v preklade "oriešok" či "malý vtáčik" (*Troglodytes musculus* čiže oriešok záhradné), získal ju pre svoju drobnú postavu. V Brazílii je známy aj ako Mane Garrincha (Mane od Manuel), v hlavnom meste Brazílii je dokonca takto pomenovaný štadión: Estádio Nacional de Brasilia.

Bol známy svojím búrlivým súkromným životom: mal štrnásť detí, mediálny ohlas vzbudilo jeho manželstvo s poprednou speváčkou samby Elzou Soares. Závislosť na alkohole, ktorá bola v jeho rodine dedičná, viedla k jeho predčasnému úmrtiu na cirhózu.

O jeho popularite v Brazílii svedčí fakt, že na medzinárodnom štadióne Estádio Maracanã je šatňa domácich pomenovaná po Garrincha a šatňa hostí po Pelém.

## Referencie

## Iné projekty

## Externé odkazy
* Brazilské hvězdy na Idnes.cz
* Životopis na stránkách World Football Legends

## Zdroj

Kategória:Brazílski futbalisti
Kategória:Hráči Botafogo
Kategória:Hráči Corinthians
Kategória:Hráči Majstrovstiev sveta vo futbale 1958
Kategória:Hráči Majstrovstiev sveta vo futbale 1962
Kategória:Hráči Majstrovstiev sveta vo futbale 1966
Kategória:Osobnosti z Rio de Janeira
Kategória:Úmrtia na cirhózu pečene
Róbert Hanko

**Róbert Hanko** (* 28. december 1976,  Dolný Kubín) je bývalý slovenský futbalový reprezentant. Dlhoročný hráč Trenčína pôsobil jednu sezónu v druhej Bundeslige v mužstve Karlsruher SC.

Od januára 2010 trénuje deti vo svojej futbalovej škole (*FŠRH*) v Moravanoch nad Váhom.

## Referencie

## Externé odkazy
* Róbert Hanko na transfermarkt.de
* national-football-teams.com

Kategória:Narodenia v 1976
Kategória:Slovenskí futbalisti
Kategória:Hráči FK AS Trenčín
Kategória:Hráči Karlsruher SC
Kategória:Hráči 1. FC Tatran Prešov
Gajdy

thumb|Gajdy

**Gajdy** sú prastarý ľudový hudobný nástroj, ktorý bol používaný už v starovekom Grécku. Pôvodne to bol jednoduchý dychový nástroj, ktorý pravdepodobne vznikol už pred 4000 rokmi v Egypte a v prednej Ázii. Odtiaľ sa postupne šíril s pastiermi a predovšetkým s početnými arabsko-tureckými nájazdmi do Európy, kde nachádzame najviac ich foriem a druhov – veľa európskych národov má pre ne nielen vlastné meno, ale aj svoje vlastné modifikácie nástroja.

Funkcia nástroja je založená na vháňaní vzduchu pomocou mechu umiestneného v podpazuší hudobníka cez plátok (plátky) do píšťalky s otvormi. Rozochvievaním vzniká zvuk a tón je tvorený uzatváraním otvorov píšťaly prstami, podobne ako je to napríklad u zobcovej flauty (tak pracujú napríklad české gajdy). Najčastejšie sú ladené v tónine Es dur. Na trochu odlišnom princípe pracujú gajdy škótske, kde sa vzduch do nástroja nevháňa mechom, ale ústami.

Na Slovensku sa v ľudovej hudbe vyskytovali:
* dvojzvukové gajdy (= goralské gajdy)
* trojzvukové gajdy (= gajdy, gejdy)
* štvorzvukové gajdy

## Referencie

## Ďalšia literatúra
* 

## Iné projekty

## Zdroj
* 

Kategória:Aerofóny
Vasek Pospisil

**Vasek Pospisil** (* 23. jún 1990, Vernon, Britská Kolumbia) je súčasný kanadský tenista. V roku 2007 bol vo finále na US Open chlapčenské štvorhry spolu s partnerom Grigorom Dimitrovom.

## Iné projekty

Kategória:Kanadskí tenisti
Kategória:Tenisti českého pôvodu
Kategória:Kanadské osobnosti českého pôvodu
Kategória:Osobnosti z Vernonu (Britská Kolumbia)
Kategória:Kanadskí olympionici
Kategória:Tenisti na Letných olympijských hrách 2016
Plch (okres Pardubice)

Obec **Plch** sa nachádza v okrese Pardubice v Pardubickom kraji.
K  3. februáru 2009 mala obec 93 obyvateľov.

## Poloha
Obec leží na samom okraji pardubického okresu v blízkosti cesty zo Starých Ždánic do Osic. Asi 500m za obcou pardubický okres končí a hraničí s královohradeckým. Najbližším väčším mestom sú Lázně Bohdaneč, vzdialené od obce cca 6 km smerom na juh.

Obec leží v nadmorskej výške 226 m, je tvorená jedinou ulicou o dĺžke asi 700 m. Plch je plne plynofikovaný a je napojený na mestský vodovod z Pardubíc. V obci je tlačiareň a ďalšie malé firmy.

## Dejiny
Prvá písomná zmienka o obci pochádza z roku 1777. Historické pramene uvádzajú, že Plch bol založený v roku 1777 na mieste vysušeného Rybníka. K jeho spojeniu cestou so susednými Starými Ždánicemi a tým aj k tzv. „hradeckej ceste“ (cesta Přelouč - Hradec Králové) došlo v roku 1846. Plch má v súčasnosti 95 trvalo bývajúcich občanov. Počet obydlí v obci (33-35) sa po dve stáročia takmer nezmenil.

Novodobá história Plcha začína v roku 1990, kedy sa obec osamostatnila a získala vlastnú samosprávu. V obci vyvíjajú činnosť dve organizácie - Zbor dobrovoľných hasičov a Český záhradkársky zväz.

## Referencie


## Iné projekty

## Externé odkazy
* Oficiálna stránka obce

## Zdroj

Kategória:Obce okresu Pardubice